laion/Wikipedia-Exotic huggingface dataset:
ג'ון אדמונד קריך

ג'ון אדמונד קריך (1903 - 1985) היה מתמטיקאי שהתפרסם בזכות סדרה של ניסויים בהסתברות שערך בזמן מעצרו על ידי הנאצים בדנמרק. קריך נולד באנגליה, במחוז נורפוק, והתחנך במדינה זו ובדרום אפריקה. הוא כיהן כמרצה במחלקה למתמטיקה באוניברסיטת ויטווטרסראנד בשנים 1926-1956' ובמהלך תקופה זו, באפריל 1940, ביקר קרובי משפחה בקופנהגן. בעת ביקורו פלשה גרמניה הנאצית לדנמרק, והוא הושם במעצר עקב אזרחותו הבריטית עד סיום המלחמה. את משך שנות מעצרו ניצל לעריכת ניסויים פשוטים באמצעות מטבעות וכדורי פינג-פונג, שמטרתם לאשר באופן אמפירי חוקי יסוד בהסתברות. לאחר שחרורו, בשנת 1946, פרסם קריך דו"ח אודות ניסוייו בספר קצר בשם "הקדמה ניסויית לתורת ההסתברות". החיבור פורסם במקור בדנמרק, ולאחר מכן במהדורה נוספת באוניברסיטת ויטווטרסראנד. בשנת 1957, קריך מונה לפרופסור למתמטיקה ולראש המחלקה לסטטיסטיקה באוניברסיטה בה הרצה, עד פרישתו בשנת 1971. הוא נישא והביא לעולם שני בנים. את הניסויים, בעת מעצרו בדנמרק, ערך עם שותפו אריק כריסטנסן. הניסוי המפורסם ביותר הייתה המחשבה של חוק המספרים הגדולים באמצעות מטבע, אשר השניים הטילו 10,000 פעמים. רישום שכיחותה של אחת התוצאות ביחס למספר ההטלות ההולך וגדל, איפשר לקריך להמחיש שמשקלה של תוצאה זו בכלל התוצאות הולך ושואף לערך של 50%. עבור 10,000 הטלות, התוצאות המדויקות היו 5,067 לצד אחד ו-4,933 לצד האחר. מלבד ניסוי זה, השניים ביצעו גם ניסויים ב"מטבע מוטה", שהיה דיסקית עץ מצופה עופרת מצדה האחד. גם בניסוי זה השכיחות היחסית של אחת התוצאות הלכה ושאפה לערך קבוע, של כ-70%. מלבד זאת, הם עשו שימוש בכדורי פינג-פונג להמחשת חוק בייס. עד הופעתם של המחשבים ככלי לימוד נפוץ, היה מחקרו של קריך מצוטט בידי רבים כראייה ניסויית לאופי האסימפטוטי של חזרה על ניסוי מקרי. ג'ון אדמונד קריך, באתר פרויקט הגנאלוגיה במתמטיקה ידיעון מקוון של האגודה הדרום-אפריקאית לסטטיסטיקה, שקריך היה מנהלה השני, ובו קורות חייו. תקציר תולדות המחלקה לסטטיסטיקה באוניברסיטת ויטווטרסראנד, שהוקמה וקריך בראשה. Gelman, Andrew; Deborah Nolan (1 בנובמבר 2002). "You can load a die, but you can't bias a coin". The American Statistician. אורכב מ-המקור ב-2016-02-24. נבדק ב-19 במרץ 2013. {{cite news}}: (עזרה) SASA Newsletter, September 2012 Scheaffer, Richard L.; Young, Linda J. (2009-08-28). Introduction to Probability and Its Applications. Cengage Learning. pp. 8–. ISBN 9780534386719. נבדק ב-19 במרץ 2013. {{cite book}}: (עזרה) A Brief History, The Department of Statistics at the University of the Witwatersrand, Johannesburg. Matthews, Robert (18 באוקטובר 2001). "Not cricket". The Daily Telegraph. נבדק ב-19 במרץ 2013. {{cite news}}: (עזרה)
ויז'ון

ויז'ון (בליטאית: Vyžuonos, ויז'ואונוס, ביידיש: וויזשון) היא עיירה במחוז אוטנה שבליטא, בה התקיימה עד השואה קהילה יהודית גדולה. ויז'ון נזכרת בשמה מהמאה ה-15, ובמהלך המאות ה-16 וה-17 התקיימה בה פעילות קלוויניסיטית. בפלישת האימפריה השוודית לאזור נשרפה העיירה. טרם פרוץ מלחמת העולם השנייה התגוררו בעיירה כ-50 משפחות יהודיות, ופעלו בה מוסדות יהודיים וציוניים, כמו גם בית ספר עברי. עם כניסת הסובייטים לעיירה נסגרו בה מוסדות אלו, ועסקי היהודים בה הולאמו. עם פרוץ מבצע ברברוסה, בסוף יוני 1941, נכנסו לעיירה הגרמנים, ותוך מספר ימים צוו יהודי העיירה לעבור לגטו קטן שהוקם בה. מגטו זה נלקחו תוך ימים ספורים יהודים רבים, ונרצחו בידי הגרמנים ובידי ליטאים, לאחר מעשי התעללות. ב-7 באוגוסט 1941 נרצחו אחרוני יהודי הגטו ביער סמוך. מדיה וקבצים בנושא ויז'ון בוויקישיתוף "ויז'ון", באתר JewishGen (באנגלית) ויז'ון (Vyžuonos), באנציקלופדיה של הגטאות, באתר יד ושם אלכסנדר קרוגלוב (רו') ומרטין דין (אנ'), ויז'ואונוס, אנציקלופדיה של המחנות והגטאות (כרך II, חלק B, עמ' 1146), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) ערך זה הוא קצרמר בנושא יישובים בליטא. אתם מוזמנים לתרום לוויקיפדיה ולהרחיב אותו.
פפר

האם התכוונתם ל... אובי פפר – שם במה של עובד אפרת, מוזיקאי, מלחין ומעבד מוזיקלי ישראלי אורי פפר (Ori Pfeffer) - שחקן ישראלי איציק פפר – משורר יידי ועסקן קומוניסטי בברית המועצות אליעזר פפר – מאנשי העלייה השנייה, מורה לעברית, מנהל בית ספר, ממייסדי הסתדרות המורים אנשיל פפר (Anshel Pfeffer) - עיתונאי ופובליציסט ישראלי ארט פפר – סקסופוניסט אלט אמריקאי ארי פפר – ממייסדי להקת "רד בנד" ברי פפר (Barry Pepper) - שחקן קולנוע קנדי ג'ון רנדולף פפר – צלם ובמאי תיאטרון טסי כהן-פפר – אמנית ישראלית העוסקת ברישום, פיסול וציור מקס פפר (Max Pfeffer) - מפקד בכיר בוורמאכט שפיקד על דיוויזיה ועל קורפוס במלחמת העולם השנייה נחום פפר – מאנשי העלייה שנייה, מהנדס ומודד קרקעות מוסמך שעסק במדידה וסימון קרקעות מטעם חברת הכשרת היישוב בשותפות עם יהושע חנקין נמרוד דוד פפר – מנצח ופסנתרן ישראלי המתגורר בניו יורק פרידריך פפר (Fritz Pfeffer) - פליט מלחמה יהודי ממוצא גרמני שהתחבא מאימת הנאצים עם משפחת פרנק באמסטרדם. נפטר במחנה הריכוז נוינגמה. ד"ר פפר (Dr Pepper) - משקה מוגז אמריקאי Pepper (אפליקציה בנקאית) – אפליקציה לשירותי בנק של בנק לאומי
מגדל תורען

מגדל תורען הוא מגדל תצפית אש של הקרן הקיימת לישראל. המגדל נבנה ב-1970 על פסגת הר תורען בגובה 548 מטר. הוא בנוי בטון וגובהו 15 מטר. הכניסה אליו אפשרית רק בנוכחות תצפיתן במקום. מבקרים מדווחים כי מגדל התצפית לא נגיש. הדלת נעולה, אין זכר לשעות פתיחה והשלט האוסר כניסה ניצב במקום. דרך הנוף יער תורען מתחילה ליד הכניסה לקיבוץ בית רימון אליו אפשר להגיע מכביש 77 בדרך החוצה את בקעת תורען ומטפסת על רכס הר תורען. בתחילת הדרך יש חניון ומצפור על שם לאודרמילק. מהמצפור יש תצפית על בקעת בית נטופה ועל התעלה הפתוחה של המוביל הארצי שחוצה אותה. כן גם נצפים מצפונה רכס הרי יודפת ואזור לב הגליל. במרחק עוד צפונה ניתן לראות את רכס הרי מירון בגליל העליון. מדרום, בקעת בית רימון (תורען) שאחריה רכס הרי נצרת. בימים של ראות טובה ניתן לראות הרחק דרומה אל תוככי השומרון ובמזרח אף את הר הדרוזים שבסוריה. מהתצפית ישנה דרך נופית מצופה אספלט לאורך הצד הצפוני של רכס תורען וממנה יש תצפיות מרהיבות על הבקעה והחלקות החקלאיות שבה. הדרך מגיעה עד למגדל תורען. משם אפשר להמשיך בדרך כורכר משובשת בחלקה, עד לכביש הגישה למצפה נטופה. את דרך הנוף אפשר לעבור בשני הכיוונים. ערך מורחב – תאונת האוטובוס בגליל ליד המגדל נמצא אתר זיכרון "מצפור ה-17". ב-9 באוקטובר 1999 נסעו 53 מטיילים בטיול פו"פ (פנויים ופנויות) לטיול לגליל. בכביש 65 ליד צומת נטופה החליק האוטובוס ונפל לתהום. 17 מטיילים נהרגו ו-37 נפצעו. ב-6 בדצמבר 2006 זיכה בית המשפט את הנהג וחברת האוטובוסים מהריגה בנסיבות מחמירות וקבע כי יש לראות כגורם התאונה את השפיכה של חומר ניסיוני על הכביש על ידי עובדי מע"ץ לפני התאונה. אחד מהנחקרים ממע"ץ התאבד והשני נפטר במהלך המשפט. מדיה וקבצים בנושא מגדל תורען בוויקישיתוף מדיה וקבצים בנושא מצפור ה-17 בוויקישיתוף דרך נוף הר תורען, באתר e-ירוק. ג'קי ח'ורי‏, הנאשמים בהתהפכות האוטובוס ב-1999 זוכו מהריגה; בתאונה נהרגו 17 בני אדם, באתר וואלה, 6 בדצמבר 2006 תצפית מהר תורען, באתר "טיולי"
הית'רו אקספרס

הית'רו אקספרס (באנגלית: Heathrow Express) הוא קו רכבת המקשר בין נמל התעופה לונדון הית'רו לתחנת הרכבת פדינגטון בלונדון. הקו נפתח בשנת 1998 ומפעילה אותו "חברת התפעול הית'רו אקספרס", השייכת לנמל התעופה הית'רו. הית'רו אקספרס פועל באופן עצמאי ואיננו כפוף לחוקים של זיכיונות רכבות בבריטניה. הית'רו אקספרס תוכנן כמיזם משותף בין נמל תעופה הית'רו לחברת הרכבות הבריטית, אך עבר במלואו לידי המחזיק הראשון בעקבות ההפרטה. בניית הקו החלה בשנת 1993. העבודות העיקריות כללו 8 ק"מ של מנהרות של נתיב יחיד (לרבות שמונה ארובות חילוץ) ותחנות תת-קרקעיות בהית'רו מרכז ובטרמינל 4 של הית'רו. היה צורך גם בחישמול המסילות של הקו הראשי המערבי (GWML) בין פדינגטון לצומת נמל התעופה, שם התפצל הקו החדש מן הקו הראשי. צומת מרחף, שנודע בשם "סטוקלי פלייאובר" נבנה לשם חיבור המנהרה לקווים המהירים של GWML. החל בינואר 1998 החל לפעול קו שירות פנימי בשם "הרכבת המהירה של הית'רו" (Heathrow Fasttrain) אל תחנה זמנית, שנקראה "צומת הית'רו", משם הסיע אוטובוס מיוחד את הנוסעים בשארית הדרך. השירות המלא החל לפעול ב-23 ביוני 1998, עם ארבע רכבות לשעה בכל כיוון. בשנת 2005 החל לפעול שירות שנקרא "קשר הית'רו" (Heathrow Connectֻׂׂ), שירות שעצר פעמיים בשעה בתחנות לאורך המסלול. ב-2008 הוסט הית'רו אקספרס לשרת את טרמינל 5 במקום את טרמינל 4. קו אליזבת מדיה וקבצים בנושא הית'רו אקספרס בוויקישיתוף אתר האינטרנט הרשמי של הית'רו אקספרס הית'רו אקספרס, ברשת החברתית אקס (טוויטר)
ליה פייפס

ליה מארי פייפס (באנגלית: Leah Marie Pipes, נולדה ב-12 באוגוסט 1988) היא שחקנית אמריקאית. היא מוכרת בעיקר בשל תפקידה בסרט האימה "נקמה כפולה", וכקאמיל אוקנול בסדרה "המקוריים"; סדרת הספין אוף של "יומני הערפד". פייפס נולדה בלוס אנג'לס, קליפורניה. בשנת 2001 קיבלה פייפס את תפקידה הראשון בסדרת הטלוויזיה הפופולרית "אנג'ל" של רשת הטלוויזיה The WB. בשנת 2003 קיבלה תפקיד קבוע בסדרת הסיטקום של רשת ABC "אבודים בבית", בתור שרה דייוויס, הבת הצעירה במשפחה. בשנת 2004 יצא לטלוויזיה הסרט של אולפני וולט דיסני, "פיקסל פרפקט" בו היא כיכבה כסמנת'ה, לצדו של רביב אולמן. בשנה זו שיחקה גם בסדרות הטלוויזיה "דרייק וג'וש" ו"מועדון" (clubhouse). בשנת 2006 שיחקה התפקיד הראשי בסרט האימה העל-טבעי "טביעות אצבעות", בתור מלאני, בחורה צעירה שנשאבת לעולם מסתורי של שדים ורוחות. עוד שיחקו בסרט ג'וש הנדרסון, סאלי קירקלנד ולו דיאמונד פיליפס. בשנת 2009 השתתפה בוידאו קליפ לשיר "Get U Home" של הראפר שוואז מתוך אלבומו השני "Let It Beat". בשנת 2013 החלה לככב בסדרת הטלוויזיה העל-טבעית "המקוריים" ברשת The CW, המהווה ספין אוף לסדרה "יומני הערפד", בתור קאמיל אוקנול, תלמידה שלומדת פסיכולוגיה, ואחיה התאבד בעקבות מכשפה שהטילה עליו קללה. את תפקיד זה גילמה עד שדמותה נהרגה בעונה 3, אך שבה לתפקידי אורח בעונות 4 ו-5. בנוסף, שיחקה תפקיד אורח בעונה הרביעית של גלי. בשנת 2019 שיחקה את פיונה בסדרך ההמשך "מכושפות: הדור החדש" ברשת The CW, בתפקיד של מכשפה, ואחותה הקטנה של צ'ראטי. בינואר 2014 הודיעה פייפס על אירוסיה לשחקן והמוזיקאי איי.ג'יי. טראוט, לאחר כמעט שלוש שנים של זוגיות. הם התחתנו ב-6 בדצמבר 2014 בסנטה ברברה בקליפורניה. פייפס הגישה בקשה לגירושין במאי 2019. מדיה וקבצים בנושא ליה פייפס בוויקישיתוף ליה פייפס, ברשת החברתית אקס (טוויטר) ליה פייפס, ברשת החברתית אינסטגרם ליה פייפס, במסד הנתונים הקולנועיים IMDb (באנגלית) ליה פייפס, באתר AllMovie (באנגלית) ליה פייפס, במסד הנתונים הקולנועיים KinoPoisk (ברוסית)
אהבה אסורה (סדרת טלוויזיה טורקית)

אהבה אסורה (בטורקית: Aşk-ı Memnu) היא סדרת דרמה טורקית ששודרה במקור בערוץ Kanal D בין השנים 2008–2010. היא עיבוד של הרומן "אהבה אסורה" משנת 1899 מאת הסופר הטורקי האליד זייה אושאקליגיל. ב-2013 נוצרה הסדרה "Pasion Prohibida", גרסה לטינית של הסדרה. אדנן הוא אלמן עשיר, שגר באחוזה מפוארת באיסטנבול עם שני ילדיו ועם אחיינו, בהלול, שהתייתם מהוריו בגיל צעיר. בהלול הוא גבר יפה ומרשים, שכל בחורות האזור נופלות לרגליו. ביחטר היא בחורה צעירה ויפה, בתה של אשת חברה בשם פידרבס. פידרבס שמה עינה מזה זמן מה על אדנן ורואה בו מטרה כלכלית שתביא לסגירת חובות העסק המשפחתי. לתדהמתה, היא מגלה שאדנן התאהב דווקא בבתה ביחטר, שצעירה ממנו בשנים רבות, ושהשניים עומדים להינשא. על אף התנגדותם של ילדיו, נושא אדנן את ביחטר לאישה, שהסכימה להינשא לו בעיקר כדי לנקום באימה רודפת הבצע. בהלול וביחטר אינם מחבבים זה את זה כלל וכלל - ביחטר חושבת שבהלול הוא רודף שמלות אגואיסט, שמשחק ברגשותיהן של בחורות, והוא סמוך ובטוח שהיא התחתנה עם אדנן אך רק בגלל הכסף. על אף תחושותיהם, השניים מוצאים את הדרך לשמור על שקט תעשייתי. אולם עם הזמן קורה משהו בין בהלול וביחטר. הם מכירים זה את זה טוב יותר והקרבה ביניהם הופכת למשיכה עזה. בין השניים מתפתח רומן אסור וסוער, שהשלכותיו יהיו קשות מנשוא לכל הסובבים אותם. ביחטר יוראוגלו זיאגיל (ברן סאאת): ביחטר היא בחורה צעירה ויפה שמאשימה את אמה, פירדבס במותו של אביה. כאשר אמה תכננה להתחנן עם אדנן זיאגיל, אלמן עשיר, אדנן מציע נישואים לביחטר במקום לאמה. ביחטר מסכימה, אך למעשה היא אוהבת את אדנן רק בתור אב, לא בתור בעל. לאדנן כבר יש שני ילדים מנישואיו הראשונים. בינה לבין בהלול, אחיינו של אדנן, מתפתח רומן. בהלול האזנדר (קיבאנץ' טטליטו): בהלול הוא אחיינו של אדנן אך הוא גר איתו מאז ילדותו, כאשר איבד את הוריו. יש לו הרבה בחורות בחייו, אך הוא מתאהב בביחטר. למרות זאת, הוא לא מספיק אמיץ כדי להגן על אהבתם האסורה. הוא אוהב את ניהאל כמו אחות. אדנן זיאגיל (סלצ'וק יונטם): אלמן עשיר שמתאהב בביחטר, הצעירה ממנו בשנים רבות. יש לו שני ילדים, ניהאל ובולנט. פירדבס יוראוגלו (נבהאט צ'הרה): אמן של ביחטר ופייקר. בעלה מת מהתקף לב כאשר גילה שהיא בוגדת בו. היא רצתה למנוע את האהבה בין ביחטר לבהלול. דניז דה קורטון (זרין טקינדור): האומנת של ניהאל ובולנט, אוהבת את אדנן. ניהאל זיאגיל (האזל קאיה): בתו המתבגרת היפה של אדנן המתאהבת בבהלול, אך היא לגמרי עיוורת לגבי רגשותיו כלפיה. פייקר יראוגלו אונל (נור פטהאולו): אחותה הגדולה של ביחטר, בתה של פירדבס. אתר האינטרנט הרשמי של אהבה אסורה (בטורקית) אהבה אסורה, סרטונים בערוץ היוטיוב "אהבה אסורה", במסד הנתונים הקולנועיים IMDb (באנגלית) "אהבה אסורה", במסד הנתונים הקולנועיים KinoPoisk (ברוסית) Ask-i Memnu (2008–2011), IMDb
עין נון

עין נון הוא מעיין הנובע בשטח המושבה מגדל בבקעת גינוסר. סביב מעיין נון נמצאו ממצאים ארכאולוגיים שונים ובהם מערכת הולכת מים להשקיה מן התקופה הרומית, עם בריכת אגירה, וכן אקוודוקט להולכת מים אל העיירה מגדלא הסמוכה. מי המעיין נקווים אל בריכה עליונה, עגולה, שעומקה כ-60 ס"מ ואין בה כמעט אבנים. בבריכה גדלים צמחי מים ואצות חוטיות. המים זורמים מן הבריכה העליונה לבריכה מלבנית תחתונה, גדולה יותר ורדודה, שבקרקעיתה אבנים. הבריכה התחתונה מוזנת גם משלוש נביעות קטנות, ולצידה צומחים עצי אקליפטוסים גבוהים ודקלי וושינגטוניה. מי המעיין צלולים ונקיים והם זורמים מן הבריכות אל נחל נון, שנשפך לכנרת. אל המעיין מוליכה דרך כורכר משולטת ומסומנת בסימון שביל ישראל, אשר יוצאת מכביש 90 - במרכז המושבה מגדל - ואורכה עד המעיין כ-500 מטרים. 'נון', בארמית, הוא דג, ושם המעיין משמר את השם "מגדל נוניא" (בארמית: מגדל הדגים) שהיה אחד משמותיה של מגדל העתיקה, הסמוכה. בשנים 2019-2021 שוקמה סביבת המעיין כפרויקט משותף של משרד התיירות, הקרן לשטחים פתוחים, המועצה המקומית מגדל ורשות ניקוז ונחלים כינרת. בין השאר הוצבו סביב הבריכה אבני שפה והוסדר אתר בילוי ושכשוך במימי הבריכה הרדודה. השיקום הוצע לאחר שבקיץ 2017 יבש המעיין כמעט לחלוטין ונגרם נזק אקולוגי חמור לדגים ולבעלי החיים במקום. ב־2018 החל שיקום ופיתוח סביבת המעיין בעלות 3 מיליון שקלים, וביולי 2019 הסתיים שיקום המעיין. תושבי מגדל מתנדבים לשמור על המעיין ולנקותו, ובכך הם מאפשרים שהכניסה לאתר תהיה בחינם. חרקים – בריומאים, פשפשאים (ובפרט המין הנדיר עקרבן מקלוני), זבובאים (ימשוש, כולכית, ישחור Simulium) וחיפושיות. סרטנים – צידפונית תולעים שטוחות חלזונות – שחריר הנחלים, שחריר חלק וסהרונית ארצישראלית. דו-חיים – קרפדה ירוקה וצפרדע נחלים. דגים – חפף ישראלי, גמבוזיה. ועוד חסרי חוליות – Baetis monnerati, Bidessus anatolicus, Laccobius syriacus, Cloeon simile, Mesovelia, רץ מים Gerris maculatus, תלומית צפונית Sigara lateralis, שטגבונית ננסית Plea pullula, שטגבון Anisops, שטגב Notonecta glauca. צמחים – בוצין הגליל, אקליפטוסים, דקלי וושינגטוניה, שנית גדולה, ערברבה שעירה וצמחי מים. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא עין נון בוויקישיתוף עין נון, באתר iNature עין נון, באתר טיולי חפירות ארכאולוגיות בעין נון, באתר חדשות ארכיאולוגיות, 21 באפריל 2021 סקר מעיינות באגן הכנרת, עמוד 25, באתר רשות הטבע והגנים, אוגוסט 2021 סקר מעיינות באגן הכנרת, עמוד 234, באתר רשות הטבע והגנים, אוגוסט 2021 עין נון, באתר iNature תלמוד בבלי, מסכת פסחים, דף מ"ו, עמוד א'. הגמרא מדברת שם על כך ששיעור הזמן שבצק מחמיץ הוא כשיעור זמן ההליכה ממגדל נוניא עד טבריה, שהוא זמן הליכת מיל שהוא כ-1200 מטרים. איגוד ערים כינרת, שיקום והסדרה עין נון, ‏2018 אילנה קוריאל, הבצורת בצפון: התייבש מעיין ליד הכינרת, באתר ynet, 2 בנובמבר 2017 שיקום והסדרה עין נון באתר רשות ניקוז ונחלים כינרת גלעד כרמלי, אחרי שנים של הזנחה הוא חוזר: המעיין של הצפון נפתח מחדש, באתר ynet, 7 ביולי 2019 הסתיים פרויקט שימור אתר עין נון, מגזין הנדסת מים, עמוד 8 הכירו את מי ששומר על פנינת הטבע הייחודית הזו, ארץ הכנרת – ביטאון רשות ניקוז ונחלים כינרת, עמוד 30 סקר מעיינות באגן הכנרת, עמוד 235, באתר רשות הטבע והגנים, אוגוסט 2021
קבוע קפלר-באוקמפ

בגאומטריה, קבוע קפלר-באוקמפ או קבוע המצולעים החסומים, הוא קבוע מתמטי שמוגדר להיות הגבול של הרדיוס בסדרה הבאה: נבנה מעגל עם רדיוס 1, נחסום בתוכו משולש שווה-צלעות, שנחסום בתוכו מעגל, שנחסום בתוכו ריבוע שנחסום בתוכו מעגל, וכך הלאה, שכול המצולעים הם מצולעים משוכללים. הגבול מוגדר להיות: ∏ k = 3 ∞ cos ⁡ ( π k ) = 0.1149420448 … . {\displaystyle \prod _{k=3}^{\infty }\cos \left({\frac {\pi }{k}}\right)=0.1149420448\dots .} קבוע המצולעים החוסמים הוא קבוע שמוגדר להיות ההפך בבנייתו של קבוע קפלר באוקמפ, בצורה שבה מתחילים עם מעגל בעל רדיוס 1, וחוסמים אותו במשולש שווה-צלעות, שאותו חוסמים במעגל, שאותו חוסמים בריבוע וכך הלאה, כל שכול המצולעים הם מצולעים משוכללים. קבוע זה מוגדר להיות אחד חלקי קבוע קפלר-באוקמפ, והגבול הוא: ∏ n ≥ 3 1 / cos ⁡ ( π / n ) = 8.7000366.. {\displaystyle \prod _{n\geq 3}1/\cos(\pi /n)=8.7000366..} . מעגל חסום מעגל חוסם קבוע קפלר-באוקמפ, באתר MathWorld (באנגלית) סדרת הספרות העשרוניות של קבוע קפלר-באוקמפ באתר OEIS – האנציקלופדיה המקוונת לסדרות של מספרים שלמים סדרת הספרות העשרוניות של אחד חלקי קבוע קפלר-באוקמפ באתר OEIS – האנציקלופדיה המקוונת לסדרות של מספרים שלמים
אדוארד אפלטון

סר אדוארד ויקטור אפלטון FRS,‏ KCB,‏ GBE (באנגלית: Edward Victor Appleton; ‏ 6 בספטמבר 1892 - 21 באפריל 1965) היה פיזיקאי בריטי. בשנת 1947 זכה בפרס נובל לפיזיקה על עבודתו שהוכיחה בשנת 1924 את קיומה של היונוספירה. אפלטון נולד ב-1892 בברדפורד, באזור יורקשייר והאמבר לפטר אפלטון ומארי ווילקוק, ולאמד בבית הספר הנסון. בגיל 18 קיבל מלגה לקולג' על שם יוחנן, קיימברידג' שם למד וסיים תואר ראשון במדעי הטבע. במהלך מלחמת העולם הראשונה שירת תחילה ברגימנט של הדוכס מוולינגטון ולאחר מכן הועבר לחיל ההנדסה המלכותי. לאחר שירותו החל לעבוד כעוזר במעבדת קוונדיש עד 1920. הוא כיהן כפרופסור לפיזיקה בקינגס קולג' לונדון, ולאחר מכן כפרופסור לפילוסופיה של הטבע באוניברסיטת קיימברידג'. ב-1941 קיבל תואר אבירות. ב-1947 קיבל פרס נובל לפיזיקה על עבודתו בנושא היונוספירה, שהובילה גם לפיתוח הראדאר. מ-1949 ועד מותו כיהן כסגן נשיא האוניברסיטה באוניברסיטת אדינבורו. אדוארד אפלטון, באתר פרס נובל (באנגלית) אדוארד אפלטון, באתר פרויקט הגנאלוגיה במתמטיקה אדוארד אפלטון, באתר אנציקלופדיה בריטניקה (באנגלית) אדוארד אפלטון, באתר "Find a Grave" (באנגלית)
סטיוארט וילסון

סטיוארט קונאן וילסון (באנגלית: Stuart Conan Wilson; נולד ב-25 בדצמבר 1946) הוא שחקן אנגלי, שמוכר מתפקידיו בקולנוע ובטלוויזיה. וילסון נולד בגילפורד שבסארי. הוא למד במקומות שונים כי משפחתו הייתה בחיל האוויר המלכותי. כשעברו לגור בלונדון רכש את הכשרתו כשחקן באקדמיה המלכותית לאמנות הדרמה. עם סיום לימודיו ב-RADA, במהלך שנות השישים והשבעים של המאה העשרים שיחק בתיאטרון. הוא הופיע בתפקידים חשובים עם הלהקה השייקספירית המלכותית, בתיאטרון רויאל קורט, בווסט אנד של לונדון, בסיור הופעות ובהפקות פרינג', בעיקר בתיאטרון בוש בלונדון. הפריצה הגדולה של וילסון הייתה בשנת 1972 כשלוהק לגלם את יוהאן שטראוס הבן בדרמה התקופתית של ITV "משפחת שטראוס". בהמשך הופיע בתוכניות רבות בטלוויזיה הבריטית בין השאר בסדרת המדע בדיוני "Space: 1999", בסדרה ההיסטורית "אני, קלאודיוס", בסדרה המשטרתית " The Sweeney", בסדרה "שובו של המלאך", בעיבוד לרומנים של אנתוני טרולופ "משפחת פאליסר", בעיבוד לרומן "אנה קארנינה", בסדרה "המקצוענים", בסדרה "Tales of the Unexpected", בעיבוד לספר "The Old Men at the Zoo", בסדרה עטורת השבחים "היהלום שבכתר" ובסדרה "החשוד העיקרי". תפקידו המצליח ביותר היה כאלן סטיוארט בסדרת המתח "Running Blind" משנת 1979. כשחקן בוגר יותר, עבר וילסון להופיע בהוליווד, לעיתים קרובות גילם את דמויות הנבלים. בין הסרטים שהשתתף בהם היו "ות'רבי", "נשק קטלני 3", "הבריחה מאבסולום", "העלמה והמוות" של הבמאי רומן פולנסקי, "האסיר מזנדה", "הפריצה לאלקטרז", "על אש קטנה", "המסכה של זורו" וב"שוטרים לוהטים". בטלוויזיה כיכב בסרטים "Coins in the Fountain", "קסם קטלני" (1991) וב"נסיכת הגנבים" (2001). אחרי הצלחתו כשחקן בהוליווד מעט וילסון להופיע בטלוויזיה, אך שיחק לפעמים כשחקן אורח בסדרות טלוויזיה כמו "רציחות במידסומר" (2008), "ספוקס" ו"קרוסבונס". וילסון נשוי לקורטני פלדג'ר ולהם 3 ילדים. משפחת שטראוס (1972) The Strauss Family משפחת פאליסר (1974) The Pallisers אני, קלאודיוס (1976) I, Claudius אנה קארנינה (1977) Anna Karenina (1979) Running Blind האסיר מזנדה (1979) The Prisoner of Zenda אייבנהו (1982) Ivanhoe היהלום שבכתר (1984) The Jewel in the Crown ות'רבי (1985) Wetherby (1985) Romance on the Orient Express (1990) Coins in the Fountain קסם קטלני (1991) Her Wicked Ways נשק קטלני 3 (1992) Lethal Weapon 3 עידן התמימות (1993) The Age of Innocence צבי הנינג'ה 3 (1993) Teenage Mutant Ninja Turtles III הבריחה מאבסולום (1994) No Escape העלמה והמוות (1994) Death and the Maiden הפריצה לאלקטרז (1996) The Rock המסכה של זורו (1998) The Mask of Zorro על אש קטנה (2000) Slow Burn נסיכת הגנבים (2001) Princess of Thieves שוטרים לוהטים (2007) Hot Fuzz רציחות במידסומר (2008) Midsomer Murders ספוקס (2008) Spooks אתר האינטרנט הרשמי של סטיוארט וילסון סטיוארט וילסון, במסד הנתונים הקולנועיים IMDb (באנגלית) סטיוארט וילסון, באתר AllMovie (באנגלית) סטיוארט וילסון, באתר Rotten Tomatoes (באנגלית) סטיוארט וילסון, במסד הנתונים הקולנועיים KinoPoisk (ברוסית) British Theatre Guide - Antony and Cleopatra (2002), review by Philip Fisher. Imdb.com - Biography for Stuart Wilson BFI Screenonline: Old Men at the Zoo. New York Times review by Vincent Canby (1992). "NBC's 'Crossbones' Casts 'Enemy of the State' Alum", Hollywood Reporter, 14 November 2013.
מדד קרינת על-סגול

מדד קרינת על-סגול, מדד קרינה אולטרה סגולה או מדד קרינת UV (באנגלית: Ultraviolet index) הוא מדד של עוצמת קרינת על-סגול (UV) העלולה לגרום לכווית שמש. המדד תקף למקום ולזמן מסוים. המדד פותח על ידי מדענים קנדיים ב-1992, וב-1994 אומץ על ידי ארגון הבריאות העולמי והארגון המטאורולוגי העולמי. שימושו העיקרי הוא בתחזיות יומיות המכוונות לציבור, וזמין יותר ויותר בתחזיות לפי שעה. המדד מוצג בקנה מידה ליניארי פתוח, ביחס ישר לעוצמת קרינת UV שגורמת לכוויות שמש. לדוגמה, אם אדם בעל עור בהיר (ללא קרם הגנה) מתחיל לקבל כוויות שמש כעבור 30 דקות במדד ברמה 6, אז אותו אדם צפוי לקבל כוויות כעבור 15 דקות במדד ברמה 12 - כפול במדד, כפול במהירות.  המטרה של המדד היא לעזור לאנשים להתגונן בצורה יעילה מקרינת שמש, אשר יש בה תועלת בריאותית כאשר החשיפה היא מתונה, אך חשיפה ממושכת גורמת לכוויות שמש, הזדקנות העור, פגיעה ב-DNA, סרטן העור ופגיעה בעין כקטרקט. ארגוני בריאות ממליצים על שימוש באמצעי הגנה בחשיפה ממושכת לרמת קרינה מדרגה 3 ומעלה. המדד מוצג בקנה מידה ליניארי, בו ערכים גבוהים מייצגים סיכון גדול יותר לכוויית שמש. רמה 0 מייצגת מצב ללא קרינה כלל (לילה). רמה 10 תוכננה במקור לייצג את אור השמש בצהרי יום קיץ עם שמים בהירים, הנפוצים בקווי רוחב טרופיים, בהרים, ובאזורים עם דלדול שכבת האוזון מעל הממוצע. מיטות שיזוף רבות מייצרות קרינת על-סגול גבוהה יותר. מת המדד הגבוהה ביותר שנמדדה הייתה 43.3, בהר הגעש Licancabur אשר בבוליביה בגובה פני הקרקע נמדד (ב-29 בדצמבר 2003). יש החולקים על דיוק מדידה זו. בעוד שמדד הקרינה יכול להיות מחושב באמצעות מכשירי מדידה ניידים, אשר מבצעים מדידה ישירה של קרינת על-סגול במקום מסוים, הערכים הנמסרים בתחזיות מבוססים לרוב על מודל ממוחשב. על אף שלעיתים התחזית לא נכונה (במיוחד כאשר ישנם שינויים פתאומיים בכמות העננים), שגיאת החיזוי הנפוצה היא בטווח של ±1. כאשר המדד מוצג על בסיס יומי, הוא מייצג את עוצמת הקרינה סביב הזמן בו השמש נמצאת בשיא גובהה במהלך היום, בצהריים. נקודה זה מתרחשת בדרך כלל בין השעות 11:30 ל-12:30, או בין 12:30 ל-13:30 באזורים בהם מופעל שעון קיץ. התחזית מבוצעת על ידי מודל שלוקח בחשבון השפעות של מרחק וגובה השמש, שכבת האוזון, מצב העננים, זיהום אוויר ומידת האלבדו מפני השטח וגובה פני הקרקע. החישובים משוקללים לטובת אורכי גל על-סגול שלהם העור האנושי הוא הרגיש ביותר. ההמלצות להגנה הן: כאשר מפרשים את מדד הקרינה והמלצותיו יש לקחת בחשבון את הנקודות הבאות: עוצמת קרינת העל-סגול המגיעה לפני כדור הארץ תלויה בזווית השמש בשמים. בכל יום השמש מגיעה לזווית הגבוהה ביותר (העוצמה הגבוהה ביותר, הצל הקצר ביותר) בצהריים, דבר המתרחש רק בסביבות 12:00 בצהריים בשעון חורף. כמו כן, עוצמת הקרינה יכולה להיות גבוהה או נמוכה ביחס למשטחים בזוויות שונות ביחס לאופק. לדוגמה, אם אדם הולך או עומד בחוץ, החשיפה לקרינה לעיניים וחלקים אנכיים של העור, כמו הפנים, יכולה להיות חמורה יותר דווקא כאשר השמש נמוכה. עוצמת הקרינה יכולה כמעט להכפיל את עצמה כאשר יש השתקפות משלג, או משטח בוהק אחר כמו מים או חול. ההמלצות מתייחסות למבוגר ממוצע עם עור שזוף במקצת. אנשים בעלי עור כהה יותר צפויים לעמידות גבוהה יותר בפני חשיפה לשמש, בעוד נדרשת הגנה גבוהה יותר לילדים, קשישים, בעלי עור בהיר, וכאלה אשר יש להם רגישות לשמש עקב בעיות בריאותיות. ויטמין D מדיה וקבצים בנושא מדד קרינת על-סגול בוויקישיתוף תחזית למדד UV - באתר השירות המטאורולוגי הישראלי
סקוט פישר

סקוט פישר (באנגלית: Scott Fischer; ‏24 בדצמבר 1955 – 11 במאי 1996) היה מטפס הרים אמריקאי. הוא התפרסם בעקבות העפלותיו לפסגות ההרים הגבוהות בעולם ללא מסכת חמצן. פישר היה האמריקאי הראשון שהעפיל יחד עם וואלי ברג לפסגת ההר הרביעי בגובהו בעולם, הר להוטסה. בנוסף, יחד עם אד וויסטורס היה לאמריקאי הראשון שהעפיל לפסגת ההר K2, ההר השני בגובהו בעולם, ללא מסכת חמצן. פישר העפיל לפסגת ההר הגבוה בעולם, הר האוורסט, בשנת 1994. שישה שבועות לאחר טיפוס על הר הקילימנג'רו באפריקה, שב פישר להר האוורסט. במסגרת עבודתו בתור מדריך קבוצות לטיפוס הרים, סבל מהיפותרמיה, ונהרג במהלך סופה שהתרחשה על ההר ב-11 במאי 1996, וגבתה את חייהם של שמונה מטפסי הרים, ובהם מדריך טיפוס ההרים רוב הול. מדיה וקבצים בנושא סקוט פישר בוויקישיתוף סקוט פישר, באתר "Find a Grave" (באנגלית)
גדי ירקוני

האם התכוונתם ל... גדי ירקוני (אצן) – אצן פאראלימפי ישראלי גדי ירקוני (ראש מועצה אזורית) – ראש המועצה האזורית אשכול